title: Directiva 2003/53/CE a Parlamentului European și a Consiliului din 18 iunie 2003 de efectuare a celei de-a douăzeci și șasea modificări a Directivei 76/769/CEE a Consiliului referitoare la restricțiile privind introducerea pe piață și utilizarea anumitor substanțe și preparate periculoase (nonilfenol, etoxilat de nonilfenol și ciment)Text cu relevanță pentru SEE.

text:
               13/Volumul 40

               RO

               Jurnalul Ofícial al Uniunii Europene

               93

         32003L0053

               L 178/24

               JURNALUL OFÍCIAL AL UNIUNII EUROPENE

      DIRECTIVA 2003/53/CE A PARLAMENTULUI EUROPEAN ȘI A CONSILIULUI

   din 18 iunie 2003
   de efectuare a celei de-a douăzeci și șasea modificări a Directivei 76/769/CEE a Consiliului referitoare la restricțiile privind introducerea pe piață și utilizarea anumitor substanțe și preparate periculoase (nonilfenol, etoxilat de nonilfenol și ciment)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95 al acestuia,
   având în vedere propunerea Comisiei (1),
   având în vedere avizul Comitetului Economic și Social European (2),
   în conformitate cu procedura prevăzută la articolul 251 din tratat (3),
   întrucât:

               (1)

               Riscurile pe care le prezintă nonilfenolul (NP) și etoxilatul de nonil (NPE) pentru mediu au fost evaluate în conformitate cu Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de substanțele existente (4). Din evaluare a rezultat necesitatea reducerii riscurilor menționate și, în avizul său din 6 și 7 martie, Comitetul Științific pentru Toxicitate, Ecotoxicitate și Mediu (CȘTEM) a confirmat concluzia respectivă.

               (2)

               NP este clasificat ca „substanță prioritar periculoasă” de Directiva 2000/60/CE a Parlamentului European și a Consiliului din 23 octombrie 2000 de stabilire a cadrului comunitar de acțiune în domeniul strategiei apelor (5). În temeiul articolului 16 alineatul (6) din directiva menționată, Comisia urmează să prezinte propuneri pentru controlul privind sistarea sau suprimarea progresivă a evacuărilor, emisiilor sau pierderilor de aceste substanțe.

               (3)

               Recomandarea 2001/838/CE a Comisiei din 7 noiembrie 2001 privind rezultatele evaluării riscurilor și strategiilor de reducere a riscurilor pentru substanțele: aldehidă acrilică, sulfat de dimetil, nonilfenol fenol, fenol 4-nonil ramificat, terț-butil-metil eter (6), adoptată în cadrul Regulamentului (CEE) nr. 793/93, propunea o strategie de reducere a riscurilor pentru NP și NPE, în special prin recomandarea introducerii de restricții privind introducerea pe piață și utilizarea acestora.

               (4)

               Pentru protecția mediului, Comisia este invitată să aibă în vedere o modificare a Directivei 86/278/CEE a Consiliului din 12 iunie 1986 privind protecția mediului și, în special, a solului în cazurile de utilizare a nămolurilor de epurare în agricultură (7), în vederea stabilirii unei valori limită a concentrației de NP și NPE în nămolul de epurare care urmează să fie împrăștiat pe câmp.

               (5)

               Pentru a proteja în continuare mediul, este necesară restrângerea introducerii pe piață și a utilizării NP și NPE pentru anumite utilizări care au ca rezultat evacuări, emisii și pierderi în mediu. Cu toate acestea, restricțiile referitoare la coaditivii din pesticide și biocide nu trebuie să aducă atingere autorizațiilor naționale existente valabile pentru produsele pesticide și biocide care conțin NPE drept coaditiv, care au fost acordate înainte de intrarea în vigoare a prezentei directive, până la expirarea acestora.

               (6)

               Studiile științifice au arătat că preparatele de ciment care conțin crom VI pot provoca reacții alergice în anumite condiții, dacă vin în contact direct și prelungit cu pielea omului. În toate utilizările cimentului, există riscul de contact direct și prelungit cu pielea omului, cu excepția proceselor controlate închise și complet automatizate.

               (7)

               CȘTEM confirmă efectele adverse ale cromului VI din ciment asupra sănătății.

               (8)

               Sunt necesare măsuri de protecție individuală, dar acestea nu sunt suficiente pentru a preîntâmpina contactul pieii cu cimentul. De asemenea, conform ierarhiei dispozițiilor de protecție stabilite în Directiva 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor prezentate de agenții chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] (8), angajatorul trebuie să asigure cu prioritate reducerea nivelului expunerii la o valoare cât se poate de mică atunci când nu este posibilă înlocuirea și să aplice măsurile de protecție individuală, doar dacă nu este posibilă prevenirea expunerii prin alte mijloace.

               (9)

               Pentru a proteja starea de sănătate a oamenilor este, prin urmare, necesar să se impună restricții la introducerea pe piață și utilizarea cimentului. În special, este necesară impunerea unor restricții la introducerea pe piață și utilizarea cimentului sau preparatelor de ciment care conțin mai mult de 2 ppm crom VI pentru activitățile în care există posibilitatea contactului cu pielea. Acest lucru nu este valabil pentru procesele controlate închise și complet automatizate și, prin urmare, acestea sunt scutite. Agenții reducători trebuie să se utilizeze pe cât posibil în faza cea mai incipientă, adică la punctul de producere a cimentului.

               (10)

               Pentru a proteja în continuare sănătatea oamenilor, Comisia este invitată să aibă în vedere o modificare a anexei I la Directiva 98/24/CE, astfel încât să stabilească o valoare limită profesională obligatorie pentru praf.

               (11)

               Utilizarea cromului VI a fost deja interzisă de Directiva 2000/53/CE a Parlamentului European și a Consiliului din 18 septembrie 2000 privind vehiculele uzate (9) și Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice (10). Se examinează alte utilizări ale cromului VI în cadrul unei evaluări a riscurilor și Comisia este invitată să propună cât mai curând posibil legislația corespunzătoare dedicată tuturor riscurilor identificate.

               (12)

               În consecință, este necesară modificarea Directivei 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (11).

               (13)

               Obiectivul prezentei directive constă în introducerea dispozițiilor armonizate referitoare la NP, NPE și ciment, menținând piața internă concomitent cu asigurarea unui nivel superior de protecție a sănătății și mediului, astfel cum se prevede la articolul 95 din tratat.

               (14)

               Pentru aplicarea prezentei directive, este de preferat adoptarea unei metode de încercare armonizate pentru determinarea conținutului de crom VI din ciment, dar care să nu întârzie intrarea în vigoare a prezentei directive. Prin urmare, în conformitate cu articolul 2a din Directiva 76/769/CEE, Comisia trebuie să stabilească această metodă. Este de preferat elaborarea metodei de încercare la nivel european, eventual de către Comitetul European pentru Standardizare (CEN).

               (15)

               Prezenta directivă nu aduce atingere legislației comunitare care stabilește cerințele minime pentru protecția lucrătorilor, cum ar fi Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (12), nici directivelor speciale adoptate în temeiul acesteia și, în special, Directiva 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni [a șasea directivă specială în sensul articolului 16 alineatul (1) din Directiva 89/391/CEE] (13) și Directiva 98/24/CE,

         ADOPTĂ PREZENTA DIRECTIVĂ:
   Articolul 1
   (1)   Anexa la directiva 76/769/CEE se modifică în conformitate cu anexa la prezenta directivă.
   (2)   Prezenta directivă nu aduce atingere valabilității autorizațiilor naționale existente referitoare la produsele pesticide și biocide ce conțin coaditivul NPE, care au fost acordate înainte de intrarea în vigoare a prezentei directive, până la expirarea acestora.
   Articolul 2
   Comisia adoptă o metodă de încercare armonizată pentru aplicarea punctului 47, ciment, din anexa I la Directiva 76/769/CEE, în conformitate cu procedura stabilită la articolul 2a din directiva menționată.
   Articolul 3
   Statele membre adoptă și publică, până la 17 iulie 2004, dispozițiile necesare pentru a se conforma prezentei directive. Statele membre informează de îndată Comisia cu privire la aceasta.
   Statele membre aplică aceste dispoziții începând cu 17 ianuarie 2005.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc condițiile de efectuare a acestei trimiteri.
   Articolul 4
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Luxemburg la 18 iunie 2003.

            Pentru Parlamentul European

            Președintele

         P. COX

            Pentru Consiliu

            Președintele

         G. DRYS

      (1)  Propunerea din 16 august 2002 (nepublicată încă în Jurnalul Oficial).

      (2)  JO C 133, 6.6.2003, p. 13.

      (3)  Avizul Parlamentului European din 27 martie 2003 (nepublicat încă în Jurnalul Oficial) și Decizia Consiliului din 19 mai 2003.

      (4)  JO L 84, 5.4.1993, p. 1.

      (5)  JO L 327, 22.12.2000, p. 1. Directivă, astfel cum a fost modificată prin Decizia nr. 2455/2001/CE (JO L 331, 15.12.2001, p. 1).

      (6)  JO L 319, 4.12.2001, p. 30.

      (7)  JO L 181, 4.7.1986, p. 6. Directivă, astfel cum a fost modificată prin Actul de Aderare din 1994.

      (8)  JO L 131, 5.5.1998, p. 11.

      (9)  JO L 269, 21.10.2000, p. 34. Directivă, astfel cum a fost modificată prin Decizia 2002/525/CE a Comisiei (JO L 170, 29.6.2002, p. 81).

      (10)  JO L 37, 13.2.2003, p. 19.

      (11)  JO L 262, 27.9.1976, p. 201. Directivă, astfel cum a fost modificată ultima dată prin Directiva 2003/36/CE a Parlamentului European și a Consiliului (JO L 156, 25.6.2003, p. 26).

      (12)  JO L 183, 29.6.1989, p. 1.

      (13)  JO L 196, 26.7.1990, p. 1. Directivă, astfel cum a fost modificată ultima dată prin Directiva 1999/38/CE (JO L 138, 1.6.1999, p. 66).
   ANEXĂ
   La anexa I la Directiva 76/769/CEE se adaugă punctele 46 și 47:

                  „46.

                              (1)

                              Nonilfenol C6H4(OH)C9H19

                              (2)

                              Etoxilat de nonilfenol (C2H4O)NC15H24O

                  Nu poate fi introdus pe piață sau utilizat ca substanță sau component al preparatelor în concentrații egale sau mai mari de 0,1 % de masă în următoarele scopuri:

                              1.

                              curățenie în industrie și instituții, cu excepția:

                                          —

                                          sisteme controlate închise de curățare uscată, în care lichidul de spălare este reciclat sau ars,

                                          —

                                          sisteme de curățare cu tratament special, în care în care lichidul de spălare este reciclat sau ars;

                              2.

                              curățenia domestică;

                              3.

                              prelucrarea textilelor și a pieii, cu excepția următoarelor:

                                          —

                                          prelucrare fără eliminare în apele reziduale,

                                          —

                                          sisteme cu tratament special, în care apele reziduale sunt pretratate pentru îndepărtarea completă a fracției organice înaintea tratamentului biologic al acestora (degresarea pieilor de ovine);

                              4.

                              emulgator în soluții agricole pentru mameloane.

                              5.

                              prelucrarea metalelor, cu excepția:

                                          —

                                          utilizărilor în sisteme controlate închise, în care lichidul de spălare este reciclat sau ars;

                              6.

                              fabricarea celulozei și hârtiei;

                              7.

                              produse cosmetice;

                              8.

                              ale produse de igienă corporală, cu excepția:

                                          —

                                          spermicidelor;

                              9.

                              coaditivi în pesticide și biocide

                              47.

                              Ciment

                              1.

                              Cimentul și preparatele care conțin ciment nu se pot utiliza sau introduce pe piață, dacă după hidratare conțin mai mult de 0,0002 % crom VI solubil din greutatea totală a cimentului uscat.

                              2.

                              Dacă se utilizează agenți reducători, atunci, fără a aduce atingere aplicării altor dispoziții comunitare privind clasificarea, ambalarea și etichetarea substanțelor și preparatelor periculoase, pe ambalajele cimentului sau ale preparatelor care conțin ciment se marchează în mod lizibil și de neșters datele privind data ambalării, precum și condițiile de depozitare și timpul de depozitare corespunzător pentru menținerea activității agentului reducător și a conținutului de crom VI solubil sub limita indicată la alineatul (1).

                              3.

                              Prin derogare, alineatele (1) și (2) nu se aplică la introducerea pe piață și utilizarea în procese controlate închise, complet automatizate în care cimentul și preparatele care conțin ciment se manipulează doar cu mașini și în care nu există posibilitatea contactului cu pielea.”


title: Directiva 2004/48/CE a Parlamentului European și a Consiliului din 29 aprilie 2004 privind respectarea drepturilor de proprietate intelectualăText cu relevanță pentru SEE.

text:
Anunţ juridic important

|

32004L0048

Official Journal L 157 , 30/04/2004 P. 0045 - 0086 Ediţie specială în limba cehă Chapter 17 Volume 02 P. 32  - 39 Ediţie specială în limba estonă Chapter 17 Volume 02 P. 32  - 39 Ediţie specială în limba maghiară Chapter 17 Volume 02 P. 32  - 39 Ediţie specială în limba lituaniană Chapter 17 Volume 02 P. 32  - 39 Ediţie specială în limba letonă Chapter 17 Volume 02 P. 32  - 39 Ediţie specială în limba malteză Chapter 17 Volume 02 P. 32  - 39 Ediţie specială în limba polonă Chapter 17 Volume 02 P. 32  - 39 Ediţie specială în limba slovacă Chapter 17 Volume 02 P. 32  - 39 Ediţie specială în limba slovenă Chapter 17 Volume 02 P. 32  - 39

		20040429Directiva 2004/48/CE a Parlamentului European și a Consiliuluidin 29 aprilie 2004privind respectarea drepturilor de proprietate intelectuală(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95,având în vedere propunerea Comisiei,având în vedere avizul Comitetului Economic și Social European [1],după consultarea Comitetului Regiunilor,hotărând în conformitate cu procedura prevăzută la articolul 251 din tratat [2],întrucât:(1) Realizarea pieței interne presupune eliminarea restricțiilor la libera circulație și a denaturărilor concurenței, creând în același timp un mediu favorabil pentru inovație și investiții. În acest context, protecția proprietății intelectuale este un element esențial pentru succesul pieței interne. Protecția proprietății intelectuale este importantă nu numai pentru promovarea inovației și a creației, ci și pentru dezvoltarea ocupării forței de muncă și ameliorarea competitivității.(2) Protecția proprietății intelectuale ar trebui să permită inventatorului sau creatorului să obțină un profit legitim din invenția sau creația sa. Aceasta ar trebui de asemenea să permită difuzarea cât mai largă a operelor, a ideilor și a competențelor noi. În același timp, protecția proprietății intelectuale nu ar trebui să fie un obstacol în calea libertății de exprimare și nici a circulației informațiilor și a protecției datelor personale, inclusiv pe internet.(3) Cu toate acestea, fără mijloace eficiente, în măsură să impună respectarea drepturilor de proprietate intelectuală, inovația și creația sunt descurajate, iar investițiile reduse. Este deci necesar să se asigure ca dreptul material al proprietății intelectuale, care este astăzi reglementat pe larg de acquis-ul comunitar, să fie aplicat efectiv în Comunitate. În această privință, mijloacele de a impune respectarea drepturilor de proprietate intelectuală au o importanță esențială pentru succesul pieței interne.(4) Pe plan internațional, toate statele membre, precum și Comunitatea însăși, în chestiunile în care sunt competente, sunt legate prin Acordul privind aspectele comerciale ale drepturilor de proprietate intelectuală ("Acordul TRIPS"), aprobat, în cadrul negocierilor multilaterale ale Rundei Uruguay, prin Decizia 94/800/CE a Consiliului [3], și încheiat în cadrul Organizației Mondiale a Comerțului.(5) Acordul TRIPS cuprinde în special dispoziții referitoare la mijloacele de a impune respectarea drepturilor de proprietate intelectuală, care constituie norme comune aplicabile pe plan internațional și sunt puse în aplicare în toate statele membre. Prezenta directivă nu ar trebui să aducă atingere obligațiilor internaționale ale statelor membre, inclusiv celor care rezultă din Acordul TRIPS.(6) Pe de altă parte, există convenții internaționale la care toate statele membre sunt părți și care cuprind de asemenea dispoziții referitoare la mijloacele de a impune respectarea drepturilor de proprietate intelectuală. Acesta este în special cazul Convenției de la Paris pentru protecția proprietății industriale, al Convenției de la Berna pentru protecția operelor literare și artistice și al Convenției de la Roma privind protecția artiștilor interpreți sau executanți, a producătorilor de fonograme și a organismelor de radiodifuziune.(7) Din consultările angajate de Comisie cu privire la această chestiune reiese că, în statele membre, și în pofida dispozițiilor Acordului TRIPS, există încă disparități importante în ceea ce privește mijloacele de a impune respectarea drepturilor de proprietate intelectuală. Astfel, normele de aplicare a măsurilor provizorii care sunt utilizate în special pentru conservarea probelor, calculul daunelor-interese sau normele procedurale pentru a determina încetarea încălcării drepturilor de proprietate intelectuală prezintă diferențe importante de la un stat membru la altul. În unele state membre, nu există măsuri, proceduri și mijloace de reparare, cum ar fi dreptul de informare și retragerea, pe cheltuiala contravenientului, a mărfurilor contrafăcute introduse pe piață.(8) Disparitățile care există între sistemele din statele membre în ceea ce privește mijloacele de a impune respectarea drepturilor de proprietate intelectuală sunt dăunătoare bunei funcționări a pieței interne și nu permit să se procedeze astfel încât drepturile de proprietate intelectuală să beneficieze de un nivel de protecție echivalent pe întreg teritoriul Comunității. Această situație nu este de natură să favorizeze libera circulație în cadrul pieței interne și nici să creeze un mediu favorabil unei concurențe sănătoase.(9) Disparitățile actuale conduc de asemenea la o diminuare a dreptului material al proprietății intelectuale și la o fragmentare a pieței interne în acest domeniu. Aceasta face ca mediile economice să-și piardă încrederea în piața internă și, prin urmare, conduce la o reducere a investițiilor în inovație și creație. Încălcările drepturilor de proprietate intelectuală sunt din ce în ce mai mult legate de criminalitatea organizată. Dezvoltarea folosirii internetului permite o distribuire instantanee a produselor piratate în toată lumea. Respectarea efectivă a dreptului material de proprietate intelectuală ar trebui să fie asigurată printr-o acțiune specifică la nivel comunitar. Apropierea legislațiilor în domeniu din statele membre este deci o condiție esențială pentru buna funcționare a pieței interne.(10) Obiectivul prezentei directive constă în apropierea acestor legislații pentru a asigura un nivel de protecție ridicat, echivalent și omogen, al proprietății intelectuale în cadrul pieței interne.(11) Prezenta directivă nu urmărește să stabilească norme armonizate privind cooperarea judiciară, competența judecătorească, recunoașterea și punerea în executare a hotărârilor în materie civilă și comercială, sau să reglementeze legea aplicabilă. Instrumentele comunitare care reglementează ca norme generale aceste domenii sunt, în principiu, aplicabile și proprietății intelectuale.(12) Prezenta directivă nu ar trebui să aducă atingere aplicării regulilor de concurență, în special articolelor 81 și 82 din tratat. Măsurile prevăzute prin prezenta directivă nu ar trebui să fie utilizate pentru a restrânge ilegitim concurența într-un mod care să contravină tratatului.(13) Este necesar să se determine domeniul de aplicare a prezentei directive cât mai extins posibil pentru a include toate drepturile de proprietate intelectuală reglementate prin dispozițiile comunitare în materie și/sau de legislația internă a statului membru respectiv. Cu toate acestea, această cerință nu se opune posibilității, pentru statele membre care doresc acest lucru, de a extinde, pentru nevoi interne, dispozițiile prezentei directive la acte de concurență neloială, inclusiv copiile parazite, sau de activități similare.(14) Măsurile prevăzute la articolul 6 alineatul (2), articolul 8 alineatul (1) și articolul 9 alineatul (2) se aplică numai actelor întreprinse la scară comercială, fără a aduce atingere posibilității pe care o au statele membre de a aplica aceste măsuri și altor acte. Actele întreprinse la scară comercială sunt cele care au ca scop obținerea unui avantaj economic sau comercial direct sau indirect, ceea ce exclude în mod normal actele consumatorilor finali care acționează cu bună credință.(15) Prezenta directivă nu ar trebui să aducă atingere dreptului material al proprietății intelectuale, Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea privește prelucrarea datelor cu caracter personal și libera circulație a acestor date [4], Directivei 1999/93/CE a Parlamentului European și a Consiliului din 13 decembrie 1999 privind un cadru comunitar pentru semnăturile electronice [5] și Directivei 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă [6].(16) Dispozițiile prezentei directive nu ar trebui să aducă atingere dispozițiilor speciale privind respectarea drepturilor și excepțiilor în domeniul dreptului de autor și al drepturilor conexe prevăzute prin instrumentele comunitare și în special cele care sunt cuprinse în Directiva 91/250/CEE a Consiliului din 14 mai 1991 privind protecția juridică a programelor pentru calculator [7] sau în Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și ale drepturilor conexe în societatea informațională [8].(17) Măsurile, procedurile și mijloacele de reparație prevăzute prin prezenta directivă ar trebui să fie stabilite în fiecare caz astfel încât să țină seama în mod corespunzător de caracteristicile specifice ale acestui caz, în special de caracteristicile specifice fiecărui drept de proprietate intelectuală și, atunci când este cazul, de caracterul intenționat sau neintenționat al infracțiunii săvârșite.(18) Ar trebui ca persoanele îndreptățite să solicite aplicarea acestor măsuri, proceduri și mijloace de reparație să fie nu numai titularii drepturilor, ci și persoanele care au un interes direct și capacitatea procesuală dacă și în măsura în care legislația aplicabilă permite aceasta, ceea ce poate include organizațiile profesionale însărcinate cu gestionarea acestor drepturi sau cu apărarea intereselor colective și individuale de care sunt responsabile.(19) Întrucât dreptul de autor există încă de la crearea unei opere și nu necesită o înregistrare formală, este util să se reia norma enunțată la articolul 15 din Convenția de la Berna care stabilește prezumția conform căreia autorul unei opere literare sau artistice este considerat ca atare atunci când numele său este indicat pe operă. O prezumție de același fel ar trebui să se aplice deținătorilor de drepturi conexe de vreme ce adesea titularul unui drept conex, de exemplu un producător de fonograme, este acela care va încerca să apere drepturile și să lupte împotriva actelor de piraterie.(20) Întrucât dovada este un element esențial pentru stabilirea violării drepturilor de proprietate intelectuală, trebuie să se asigure mijloace eficiente de a prezenta, de a obține și de a conserva dovezile. Procedurile ar trebui să respecte drepturile apărării și să ofere garanțiile necesare, inclusiv protecția informațiilor confidențiale. În ceea ce privește violarea la scară comercială, este de asemenea important ca instanțele să poată ordona accesul, dacă este cazul, la documentele bancare, financiare și comerciale care se află sub controlul presupusului făptuitor.(21) Alte măsuri destinate să asigure un nivel ridicat de protecție există în unele state membre și ar trebui să fie disponibile în toate statele membre. Acesta este cazul dreptului la informare, care permite obținerea de informații exacte privind originea mărfurilor sau a serviciilor contrafăcute, circuitele de distribuție și identitatea terților implicați în infracțiune.(22) Este de asemenea indispensabil să se prevadă măsuri provizorii pentru stoparea imediată a infracțiunilor fără a se aștepta o decizie de fond, cu respectarea drepturilor de apărare, asigurând proporționalitatea măsurilor provizorii în funcție de specificul fiecărui caz și prevăzând garanțiile necesare pentru a acoperi costurile i prejudiciile provocate părții pârâte de o cerere nejustificată. Aceste măsuri sunt în special justificate atunci când orice întârziere ar fi de natură să provoace un prejudiciu ireparabil titularului unui drept de proprietate intelectuală.(23) Fără a aduce atingere oricărei alte măsuri, proceduri sau mijloc de reparație existente, titularii drepturilor ar trebui să aibă posibilitatea de a solicita un ordin judecătoresc împotriva unui intermediar ale cărui servicii sunt utilizate de un terț pentru a viola dreptul de proprietate industrială a titularului. Condițiile și procedurile cu privire la un astfel de ordin judecătoresc ar trebui să rămână sub incidența dreptul intern al statelor membre. În ceea ce privește încălcarea dreptului de autor și a drepturilor conexe, un nivel ridicat de armonizare este deja prevăzut prin Directiva 2001/29/CE. Prin urmare, ar trebui ca prezenta directivă să nu aducă atingere articolului 8 alineatul (3) din Directiva 2001/29/CE.(24) După caz și dacă împrejurările justifică aceasta, măsurile, procedurile și mijloacele de reparație care trebuie prevăzute ar trebui să cuprindă măsuri de interdicție, cu scopul de a împiedica viitoare încălcări ale drepturilor de proprietate intelectuală. De asemenea, ar trebui să existe măsuri corective, dacă este cazul pe cheltuiala făptuitorului, cum ar fi retragerea, scoaterea definitivă din circuitele comerciale sau distrugerea mărfurilor contrafăcute și, în cazuri corespunzătoare, a materialelor și a instrumentelor utilizate în principal pentru crearea sau fabricarea acestor mărfuri. Aceste măsuri corective ar trebui să țină seama inclusiv de interesele terților, în special consumatorii și particularii care acționează cu bună credință.(25) Statele membre ar trebui să aibă posibilitatea să prevadă, în situații în care o infracțiune este săvârșită fără intenție și nu din neglijență și în care măsurile corective sau ordinele judecătorești prevăzute prin prezenta directivă ar fi disproporționate, ca, în cazuri corespunzătoare, să poată fi acordată o reparație bănească părții vătămate, ca măsură alternativă. Cu toate acestea, atunci când utilizarea comercială a mărfurilor contrafăcute sau furnizarea de servicii constituie o încălcare a altui drept decât acela referitor la proprietatea intelectuală sau sunt susceptibile să vătămeze consumatorilor, această utilizare sau această furnizare ar trebui să rămână interzisă.(26) Pentru a repara prejudiciul suferită urmare unei infracțiuni săvârșite de un contravenient care a acționat cu bună știință sau având motive suficiente să cunoască că poate genera o astfel de infracțiune, valoarea daunelor-interese acordate titularului dreptului ar trebui să ia în considerare toate aspectele corespunzătoare, cum ar fi câștigul nerealizat de titularul dreptului, sau beneficiile fără justă cauză realizate de contravenient și, dacă este cazul, orice prejudiciu moral cauzat titularului dreptului. Valoarea daunelor-interese ar putea fi calculată și ea, de exemplu, în cazurile în care este dificil să se stabilească valoarea prejudiciului suferit în realitate, plecând de la elemente cum ar fi redevențele sau sumele care ar fi fost datorate în cazul în care contravenientul ar fi cerut autorizația de a utiliza dreptul de proprietate intelectuală respectiv. Scopul nu este acela de a introduce obligația de a prevedea daune-interese punitive, ci de a permite despăgubirea pe criterii obiective, ținând în același timp seama de costurile suportate de titularul dreptului, cum ar fi cheltuielile de cercetare și de identificare.(27) Ca descurajare suplimentară a unor viitoare încălcări și pentru a contribui la conștientizarea publicului în sensul larg, este util să se asigure publicitatea hotărârilor pronunțate în cazurile de încălcare a drepturilor de proprietate intelectuală.(28) În afară de măsurile, procedurile și mijloacele de reparație de natură civilă și administrativă prevăzute în temeiul prezentei directive, sancțiunile penale constituie, de asemenea, în cazuri corespunzătoare, un mijloc de a asigura respectarea drepturilor de proprietate intelectuală.(29) Industria ar trebui să participe activ la lupta împotriva pirateriei și contrafacerii. Dezvoltarea codurilor de conduită în mediile direct interesate reprezintă un mijloc complementar cadrului de reglementare. Statele membre, în colaborare cu Comisia, ar trebui să încurajeze elaborarea de coduri de conduită în general. Controlul fabricării discurilor optice, în special cu ajutorul unui cod de identificare aplicat pe discurile fabricate în Comunitate, contribuie la limitarea atingerilor aduse drepturilor de proprietate intelectuală în acest sector, care este supus pirateriei pe scară largă. Cu toate acestea, aceste măsuri tehnice de protecție nu ar trebui să fie utilizate în mod abuziv cu scopul de a închide piețele și de a controla importurile paralele.(30) Pentru a facilita aplicarea uniformă a prezentei directive, trebuie să se prevadă mecanisme de cooperare și un schimb de informații între statele membre, pe de o parte, și între acestea și Comisie, pe de altă parte, în special prin crearea unei rețele de corespondenți desemnați de statele membre și prin prezentarea de rapoarte regulate care să evalueze aplicarea prezentei directive și eficacitatea măsurilor luate de către diferitele organisme naționale.(31) Întrucât, din motivele menționate, obiectivul prezentei directive poate fi realizat mai bine la nivel comunitar, Comunitatea poate să ia măsuri, în conformitate cu principiul subsidiarității consacrat la articolul 5 din tratat. În conformitate cu principiul proporționalității așa cum este enunțat la articolul menționat, prezenta directivă nu depășește ceea ce este necesar atingerii acestui obiectiv.(32) Prezenta directivă respectă drepturile fundamentale și principiile care sunt recunoscute în special de Carta drepturilor fundamentale a Uniunii Europene. În special, prezenta directivă urmărește să asigure respectarea deplină a proprietății intelectuale, în conformitate cu articolul 17 alineatul (2) din această cartă,ADOPTĂ PREZENTA DIRECTIVĂ:CAPITOLUL IOBIECT ȘI DOMENIU DE APLICAREArticolul 1ObiectPrezenta directivă privește măsurile, procedurile și mijloacele de reparație necesare pentru a asigura respectarea drepturilor de proprietate intelectuală. În înțelesul prezentei directive, expresia "drepturi de proprietate intelectuală" include drepturile de proprietate industrială.Articolul 2Domeniu de aplicare(1) Fără a aduce atingere mijloacelor prevăzute sau care pot fi prevăzute prin legislația comunitară sau internă, în măsura în care aceste mijloace sunt favorabile titularilor drepturilor, măsurile, procedurile și mijloacele de reparație prevăzute prin prezenta directivă se aplică, în conformitate cu articolul 3, oricărei încălcări a drepturilor de proprietate intelectuală, prevăzute de legislația comunitară și/sau legislația internă a statului membru în cauză.(2) Prezenta directivă nu aduce atingere dispozițiilor speciale privind respectarea drepturilor și excepțiile prevăzute de legislația comunitară în domeniul dreptului de autor și al drepturilor conexe dreptului de autor, mai ales de Directiva 91/250/CEE, în special articolul 7, sau de Directiva 2001/29/CE, în special articolele 2-6 și articolul 8.(3) Prezenta directivă nu aduce atingere:(a) dispozițiilor comunitare care reglementează dreptul material al proprietății intelectuale, Directivei 95/46/CE, Directivei 1999/93/CE și Directivei 2003/31/CE în general și articolelor 12-15 ale acestei ultime directive în special;(b) obligațiilor care decurg, pentru statele membre, din convențiile internaționale și în special din Acordul TRIPS, inclusiv cele referitoare la procedurile penale și la sancțiunile aplicabile;(c) oricăror dispoziții interne ale statelor membre referitoare la procedurile penale sau la sancțiunile ce se aplică în cazul încălcării drepturilor de proprietate intelectuală.CAPITOLUL IIMĂSURI, PROCEDURI ȘI MIJLOACE DE REPARAȚIESecțiunea 1Dispoziții generaleArticolul 3Obligație generală(1) Statele membre prevăd măsuri, proceduri și mijloace de reparație necesare pentru a asigura respectarea drepturilor de proprietate intelectuală care intră sub incidența prezentei directive. Aceste măsuri, proceduri și mijloace de reparație trebuie să fie corecte și echitabile, nu trebuie să fie complicate în mod inutil sau costisitoare, ori să presupună termene nerezonabile sau să atragă întârzieri nejustificate.(2) Măsurile, procedurile și mijloacele de reparație trebuie să fie de asemenea eficiente, proporționale și disuasive și să fie aplicate astfel încât să se evite crearea unor obstacole în calea comerțului legal și să se ofere protecție împotriva folosirii lor abuzive.Articolul 4Persoane îndreptățite să solicite aplicarea unor măsuri, proceduri și mijloace de reparațieStatele membre recunosc ca fiind îndreptățite să solicite aplicarea măsurilor, procedurilor și mijloacelor de reparație menționate în prezentul capitol următoarele persoane:(a) titularii drepturilor de proprietate intelectuală, în conformitate cu dispozițiile legislației aplicabile,(b) toate celelalte persoane autorizate să utilizeze aceste drepturi, în special licențiații, în măsura în care legislația aplicabilă permite acest lucru și în conformitate cu aceasta,(c) organismele de gestionare colectivă a drepturilor de proprietate intelectuală recunoscute prin lege ca având calitatea de a-i reprezenta pe titularii drepturilor de proprietate intelectuală, în măsura în care dispozițiile legislației aplicabile permit acest lucru și în conformitate cu acestea,(d) organismele de protecție profesională recunoscute prin lege ca având calitatea de a-i reprezenta pe titularii drepturilor de proprietate intelectuală, în măsura în care dispozițiile legislației aplicabile permit acest lucru și în conformitate cu acestea.Articolul 5Prezumția calității de autor sau de titular al dreptuluiPentru aplicarea măsurilor, procedurilor și mijloacelor de reparație prevăzute prin prezenta directivă,(a) pentru ca autorul unei opere literare sau artistice să fie, până la proba contrară, considerat ca atare și admis, prin urmare, să inițieze proceduri împotriva nerespectării drepturilor, este suficient ca numele său să fie menționat pe operă în modul obișnuit;(b) litera (a) se aplică mutatis mutandis titularilor de drepturi conexe dreptului de autor în ceea ce privește obiectul lor protejat.Secțiunea 2DoveziArticolul 6Dovezi(1) Statele membre se asigură ca, la cererea unei părți care a prezentat dovezi accesibile în mod rezonabil, suficiente în sprijinul pretențiilor sale și a precizat dovezile pe care se întemeiază pretențiile sale care se află sub controlul părții adverse, autoritățile judecătorești competente să poată ordona ca aceste dovezi să fie prezentate de partea adversă, sub rezerva asigurării protecției informațiilor confidențiale. În sensul prezentului alineat, statele membre pot să prevadă că un eșantion rezonabil al unui număr mare de copii ale unei opere sau ale oricărui alt obiect protejat să fie considerat de către autoritățile judecătorești competente ca reprezentând dovezi suficiente.(2) În aceleași condiții, în cazul unei încălcări săvârșite pe scară comercială, statele membre iau măsurile necesare pentru a permite autoritățile judecătorești competente, dacă este cazul, la cererea unei părți, să ordone comunicarea de documente bancare, financiare sau comerciale, care se află sub controlul părții adverse, sub rezerva asigurării protecției informațiilor confidențiale.Articolul 7Măsuri de conservare a dovezilor(1) Înainte chiar de introducerea unei acțiuni pe fond, statele membre se asigură că autoritățile judecătorești competente pot, la cererea unei părți care a prezentat dovezi în mod rezonabil accesibile și suficiente în sprijinul pretențiilor sale privind încălcarea drepturilor sale de proprietate intelectuală sau iminența unei astfel de încălcări, să ordone măsuri provizorii rapide și eficiente pentru a conserva dovezile pertinente referitoare la încălcarea menționată, sub rezerva asigurării protecției informațiilor confidențiale. Astfel de măsuri pot să includă descrierea detaliată cu sau fără prelevare de eșantioane sau sechestrul fizic al mărfurilor în litigiu și, în cazurile corespunzătoare, a materialelor și instrumentelor utilizate pentru a produce și/sau distribui aceste mărfuri, precum și documentele care se referă la ele. Aceste măsuri sunt luate, dacă este cazul, fără audierea celeilalte părți, în special atunci când orice întârziere este susceptibilă să provoace o vătămare ireparabilă titularului dreptului sau atunci când există riscul, care poate fi demonstrat, de distrugere a dovezilor.În cazurile în care măsurile de conservare a dovezilor sunt adoptate fără audierea celeilalte părți, părților afectate li se aduce imediat la cunoștință acest lucru, cel târziu îndată după executarea măsurilor. O revizuire, inclusiv dreptul de a fi audiat, are loc la cererea părților afectate pentru a se decide, în termen rezonabil după notificarea măsurilor, dacă acestea sunt modificate, abrogate sau confirmate.(2) Statele membre se asigură că măsurile de conservare dovezilor să poată fi condiționate de constituirea de către reclamant a unei cauțiuni sau a unei garanții echivalente corespunzătoare, destinate să asigure acoperirea oricărui prejudiciu suferit de pârât, în conformitate cu alineatul (4).(3) Statele membre asigură ca măsurile de conservare a dovezilor sunt abrogate sau încetează să producă efecte în alt mod, la cererea pârâtului, fără a aduce atingere pretențiilor la daunele-interese, dacă reclamantul nu a introdus, într-un termen rezonabil, o acțiune care să conducă la o decizie pe fond în fața autorității judecătorești competente, termen care va fi stabilit de către autoritatea judecătorească care ordonă măsurile atunci când legislația statului membru o permite sau, dacă nu se stabilește acest lucru, într-un termen care nu depășește douăzeci de zile lucrătoare sau treizeci și una de zile calendaristice dacă acest termen este mai lung.(4) În cazul în care măsurile de conservare a dovezilor sunt abrogate sau încetează să se mai aplice datorită oricărui act sau omisiuni a reclamantului, ori în cazurile în care se constată ulterior că nu a existat o încălcare sau o amenințare de încălcare a unui drept de proprietate intelectuală, autoritățile judecătorești sunt împuternicite să ordone reclamantului, la cererea pârâtului, să acorde acestuia o despăgubire corespunzătoare ca reparație pentru orice prejudiciu provocat de aceste măsuri.(5) Statele membre pot să ia măsuri pentru a proteja identitatea martorilor.Secțiunea 3Dreptul la informareArticolul 8Dreptul la informare(1) Statele membre asigură ca, în cadrul unei acțiuni referitoare la încălcarea unui drept de proprietate intelectuală și ca răspuns la o cerere justificată și rezonabilă a reclamantului, autoritățile judecătorești competente să poată ordona ca informațiile privind originea și rețelele de distribuție a mărfurilor sau a serviciilor care aduc încalcă unui drept de proprietate intelectuală să fie furnizate de contravenient și/sau de orice altă persoană care:(a) a fost găsită în posesia mărfurilor contrafăcute la scară comercială;(b) a fost găsită în timp ce utiliza servicii contrafăcute la scară comercială;(c) a fost găsită în timp ce furniza, la scară comercială, servicii utilizate în activități de contrafacere sau(d) a fost semnalată, de către persoana menționată la litera (a), (b) sau (c), ca intervenind în producerea, fabricarea sau distribuirea mărfurilor sau în furnizarea serviciilor.(2) Informațiile menționate la alineatul (1) cuprind, după caz:(a) denumirea și adresele producătorilor, fabricanților, distribuitorilor, furnizorilor și ale celorlalți deținători anteriori ai mărfurilor sau ai serviciilor, precum și ale angrosiștilor destinatari și ale vânzătorilor cu amănuntul;(b) informații privind cantitățile produse, fabricate, livrate, primite sau comandate, precum și prețul obținut pentru mărfurile sau serviciile respective.(3) Alineatele (1) și (2) se aplică fără a aduce atingere altor acte cu putere de lege și norme administrative care:(a) acordă titularului dreptul de a primi informații mai extinse;(b) reglementează utilizarea în cauzele civile sau penale a informațiilor comunicate în conformitate cu prezentul articol;(c) reglementează răspunderea pentru abuzul de drept la informare;(d) dau posibilitatea să se refuze furnizarea de informații care ar constrânge persoana menționată la alineatul (1) să admită propria sa participare sau cea a rudelor sale apropiate la încălcarea unui drept de proprietate intelectuală sau(e) reglementează protecția confidențialității surselor de informare sau prelucrarea datelor cu caracter personal.Secțiunea 4Măsuri provizorii și de conservareArticolul 9Măsuri provizorii și asigurătorii(1) Statele membre asigură ca autoritățile judecătorești competente să poată, la cererea reclamantului:(a) să pronunțe împotriva presupusului contravenient o ordonanță de urgență cu scopul de a preveni orice încălcare iminentă a unui drept de proprietate intelectuală, de a interzice, cu titlu provizoriu și sub rezerva, dacă este cazul, plății unei daune cominatorii atunci când legislația internă prevede acest lucru, ca prezumatele încălcări ale acestui drept să continue, sau de a subordona continuarea lor constituirii unor garanții destinate să asigure despăgubirea titularului dreptului; o ordonanță de urgență poate fi de asemenea pronunțată, în aceleași condiții, împotriva unui intermediar ale cărui servicii sunt utilizate de către un terț pentru a încălca un drept de proprietate intelectuală; ordinele judecătorești împotriva intermediarilor ale căror servicii sunt utilizate de către un terț pentru a aduce atingere unui drept de autor sau unui drept conex sunt reglementate prin Directiva 2001/29/CE;(b) să ordone sechestrarea sau predarea mărfurilor suspectate de a încălca un drept de proprietate intelectuală, pentru a împiedica introducerea sau circulația lor în circuitele comerciale.(2) În cazul unei încălcări la scară comercială, statele membre asigură ca autoritățile judecătorești competente să poată ordona, dacă partea vătămată face dovada unor împrejurări susceptibile să pună în pericol recuperarea daunelor-interese, sechestrul asigurător al bunurilor mobile și imobile ale presupusului contravenient, inclusiv blocarea conturilor sale bancare și a altor bunuri. În acest scop, autoritățile competente pot să ordone comunicarea unor documente bancare, financiare sau comerciale sau accesul corespunzător la informațiile pertinente.(3) Autoritățile judecătorești sunt autorizate, cu privire la măsurile menționate la alineatele (1) și (2), să solicite reclamantului să prezinte orice dovadă disponibilă în mod rezonabil, pentru a dobândi cu suficientă certitudine convingerea că acesta este titularul dreptului și că dreptul acestuia a fost încălcat sau că această încălcare este iminentă.(4) Statele membre asigură ca măsurile provizorii menționate la alineatele (1) și (2) să poată, în cazurile corespunzătoare, să fie luate fără audierea pârâtului, în special atunci când orice întârziere ar cauza o vătămare ireparabilă titularului dreptului. În acest caz, părților li se aduce imediat la cunoștință acest lucru, de îndată după aplicarea măsurilor.O revizuire, inclusiv dreptul de a fi audiat, are loc la cererea pârâtului pentru a se decide, într-un termen rezonabil de la notificarea măsurilor, dacă acestea sunt modificate, revocate sau confirmate.(5) Statele membre asigură ca măsurile provizorii menționate la alineatele (1) și (2) să fie abrogate sau să înceteze de a produce efecte într-un alt mod, la cererea pârâtului, dacă reclamantul nu a introdus, într-un termen rezonabil, o acțiune care să conducă la o decizie pe fond în fața autorității judecătorești competente, termen care va fi stabilit de către autoritatea judecătorească care ordonă măsurile atunci când legislația statului membru o permite sau, dacă nu se stabilește acest lucru, într-un termen care nu depășește douăzeci de zile lucrătoare sau treizeci și una de zile calendaristice dacă acest termen este mai lung.(6) Autoritățile judecătorești competente pot să condiționa măsurile provizorii menționate la alineatele (1) și (2) de constituirea de către reclamant a unei cauțiuni sau a unei garanții echivalente corespunzătoare, destinată să asigure acoperirea oricărui prejudiciu suferit de pârât, în conformitate cu dispozițiile alineatului (7).(7) În cazurile în care măsurile provizorii sunt revocate sau încetează să se mai aplice datorită oricărei acțiuni sau omisiuni a reclamantului ori în cazurile în care se constată ulterior că nu a existat o încălcare sau o amenințare de încălcare a unui drept de proprietate intelectuală, autoritățile judecătorești sunt autorizate să ordone reclamantului, la cererea pârâtului, să acorde acestuia o despăgubire corespunzătoare ca reparație pentru orice vătămare provocată prin aceste măsuri.Secțiunea 5Măsuri care rezultă dintr-o hotărâre de fondArticolul 10Măsuri corective(1) Fără a aduce atingere eventualelor daune-interese datorate titularului dreptului în temeiul încălcării și fără nici o despăgubire, statele membre asigură ca autoritățile judecătorești competente să poată ordona la cererea reclamantului luarea de măsuri corespunzătoare cu privire la mărfurile care s-a constatat că încalcă un drept de proprietate intelectuală și, în cazurile corespunzătoare, cu privire la materialele și instrumentele care au servit în principal la crearea și fabricarea acestor mărfuri. Printre aceste măsuri, vor figura în special:(a) retragerea din circuitele comerciale;(b) retragerea definitivă din circuitele comerciale sau(c) distrugerea.(2) Autoritățile judecătorești ordonă ca aceste măsuri să fie puse în aplicare pe cheltuiala contravenientului, în afară de cazul când există motive speciale care se opun acestui lucru.(3) La examinarea unei cereri de măsuri corective, se va ține seama de faptul că trebuie să existe o proporție între gravitatea încălcării și măsurile corective ordonate, precum și de interesele terților.Articolul 11Ordine judecătoreștiStatele membre asigură ca, atunci când se pronunță o hotărâre judecătorească de constatare a încălcării unui drept de proprietate intelectuală, autoritățile judecătorești competente să poată pronunța împotriva contravenientului un ordin judecătoresc prin care interzic continuarea încălcării. Atunci când legislația internă prevede aceasta, nerespectarea unui ordin judecătoresc este pasibilă, dacă este cazul, de plata unor daune cominatorii, cu scopul de a-i asigura executarea. Statele membre asigură de asemenea ca titularii drepturilor să poată solicita pronunțarea unui ordin judecătoresc împotriva intermediarilor ale căror servicii sunt utilizate de un terț pentru a încălca un drept de proprietate intelectuală, fără a aduce atingere articolului 8 alineatul (3) din Directiva 2001/29/CE.Articolul 12Măsuri alternativeStatele membre pot să prevadă că, în cazuri corespunzătoare și la cererea persoanei care poate face subiectul măsurilor prevăzute în prezenta secțiune, autoritățile judecătorești competente pot să ordone plata către partea prejudiciată a unei despăgubiri bănești în locul aplicării măsurilor prevăzute în prezenta secțiune, dacă persoana respectivă nu a acționat cu intenție sau din neglijență și dacă aplicarea măsurilor respective ar cauza acestei persoane o vătămare disproporționată și dacă o despăgubire bănească a părții prejudiciate pare satisfăcătoare în mod rezonabil.Secțiunea 6Daune-interese și cheltuieli de judecatăArticolul 13Daune-interese(1) Statele membre asigură ca, la cererea părții prejudiciate, autoritățile judecătorești competente să ordone contravenientului care a acționat cu bună știință sau având motive suficiente de a ști acest lucru, plata către titularul dreptului a unor daune-interese adaptate prejudiciului real suferit de acesta prin încălcarea dreptului său.La stabilirea daunelor-interese, autoritățile judecătorești:(a) iau în considerare toate aspectele necesare, cum ar fi consecințele economice negative suferite de partea prejudiciată, în special câștigul nerealizat, orice beneficiu fără justă cauză realizat de contravenient și, dacă este cazul, alte elemente în afara factorilor economici, cum ar fi prejudiciul moral cauzată titularului dreptului prin încălcarea drepturilor salesau(b) ca alternativă la litera (a), pot hotărî, dacă este cazul, să fixeze o valoare forfetară pentru daunele-interese, pe baza unor elemente cum ar fi, cel puțin, valoarea redevențelor sau drepturilor care ar fi fost datorate în cazul în care contravenientul ar fi cerut autorizația de a utiliza dreptul de proprietate intelectuală respectiv.(2) Atunci când contravenientul a săvârșit o încălcare fără a avea știință de aceasta sau fără a avea motive rezonabile de a ști aceasta, statele membre pot să prevadă că autoritățile judecătorești pot ordona recuperarea beneficiilor sau plata unor daune-interese care pot fi prestabilite.Articolul 14Cheltuieli de judecatăStatele membre asigură ca, în principiu, cheltuielile de judecată rezonabile și proporționale și celelalte cheltuieli făcute de partea care a obținut câștig de cauză să fie suportate de partea care a pierdut, în afară de cazul când principul echității nu permite acest lucru.Secțiunea 7Măsuri de publicitateArticolul 15Publicarea hotărârilor judecătoreștiStatele membre asigură ca, în cadrul acțiunilor în justiție inițiate pentru încălcarea unui drept de proprietate intelectuală, autoritățile judecătorești pot ordona, la cererea reclamantului și pe cheltuiala contravenientului, măsuri corespunzătoare pentru difuzarea informațiilor cu privire la hotărâre, inclusiv afișarea hotărârii, precum și publicarea sa integrală sau parțială. Statele membre pot să prevadă măsuri suplimentare de publicitate adaptate unor împrejurări speciale, inclusiv o publicitate de mare amploare.CAPITOLUL IIISANCȚIUNI APLICATE DE CĂTRE STATELE MEMBREArticolul 16Sancțiuni aplicate de către statele membreFără a aduce atingere măsurilor, procedurilor și mijloacelor de reparație de natură civilă și administrativă prevăzute prin prezenta directivă, statele membre pot să aplice alte sancțiuni corespunzătoare în cazul încălcării unor drepturi de proprietate intelectuală.CAPITOLUL IVCODURI DE CONDUITĂ ȘI COOPERARE ADMINISTRATIVĂArticolul 17Coduri de conduităStatele membre încurajează:(a) elaborarea, de către asociațiile sau organizațiile de întreprinderi sau profesionale, a unor coduri de conduită la nivel comunitar, destinate să contribuie la respectarea drepturilor de proprietate intelectuală, în special prin preconizarea utilizării pe discurile optice a unui cod care să permită identificarea originii fabricației lor;(b) transmiterea către Comisie a proiectelor de coduri de conduită la nivel național sau comunitar și a eventualelor evaluări privind aplicarea acestor coduri de conduită.Articolul 18Evaluare(1) După trei ani de la data prevăzută la articolul 20 alineatul (1), fiecare stat membru transmite Comisiei un raport cu privire la aplicarea prezentei directive.Pe baza acestor rapoarte, Comisia întocmește un raport cu privire la aplicarea prezentei directive, cuprinzând în special o evaluare a eficienței măsurilor luate, precum și o apreciere a impactului său asupra inovației și dezvoltării societății informaționale. Acest raport este transmis Parlamentului European, Consiliului și Comitetului Economic și Social European. El este însoțit, dacă este cazul, și în lumina evoluției ordinii juridice comunitare, de propuneri de modificări ale prezentei directive.(2) Statele membre oferă Comisiei ajutorul și asistența de care aceasta poate avea nevoie pentru întocmirea raportului menționat la alineatul (1) paragraful al doilea.Articolul 19Schimb de informații și corespondențiÎn scopul promovării cooperării, în special a schimbului de informații, între statele membre și între statele membre și Comisie, fiecare stat membru desemnează unul sau mai mulți corespondenți naționali responsabili cu toate problemele privind aplicarea măsurilor prevăzute de prezenta directivă. Acesta transmite coordonatele corespondentului național (corespondenților naționali) celorlalte state membre și Comisiei.CAPITOLUL VDISPOZIȚII FINALEArticolul 20Punere în aplicare(1) Statele membre adoptă actele cu putere de lege și actele administrative necesare aducerii la îndeplinire a prezentei directive până la 29 aprilie 2006. Statele membre informează de îndată Comisia cu privire la aceasta.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de realizare a acestei trimiteri.(2) Comisiei ăi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.Articolul 21Intrare în vigoarePrezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 22DestinatariPrezenta directivă se adresează statelor membre.Adoptată la Strasbourg, 29 aprilie 2004.Pentru Parlamentul EuropeanPreședinteleP. CoxPentru ConsiliuPreședinteleM. McDowell[1] JO C 32, 5.2.2004, p. 15.[2] Avizul Parlamentului European din 9 martie 2004 (nepublicat încă în Jurnalul Oficial) și Decizia Consiliului din 26 aprilie 2004.[3] JO L 336, 23.12.1994, p. 1.[4] JO L 281, 23.11.1995, p. 31. Directivă, astfel cum a fost modificată prin Regulamentul (CE) nr. 1882/2003 (JO L 284, 31.10.2003, p. 1).[5] JO L 13, 19.1.2000, p. 12.[6] JO L 178, 17.7.2000, p. 1.[7] JO L 122, 17.5.1991, p. 42. Directivă, astfel cum a fost modificată prin Directiva 93/98/CEE (JO L 290, 24.11.1993, p. 9).[8] JO L 167, 22.6.2001, p. 10.--------------------------------------------------


title: Directiva (UE) 2015/2117 a Comisiei din 23 noiembrie 2015 de modificare, în scopul adoptării unor valori-limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește clorometilizotiazolinona și metilizotiazolinona, ca atare sau amestecate în proporție de 3:1 (Text cu relevanță pentru SEE)

text:
               24.11.2015

               RO

               Jurnalul Oficial al Uniunii Europene

               L 306/23

         DIRECTIVA (UE) 2015/2117 A COMISIEI
   din 23 noiembrie 2015
   de modificare, în scopul adoptării unor valori-limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește clorometilizotiazolinona și metilizotiazolinona, ca atare sau amestecate în proporție de 3:1
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/48/CE a Parlamentului European și a Consiliului din 18 iunie 2009 privind siguranța jucăriilor (1), în special articolul 46 alineatul (2),
   întrucât:

               (1)

               Pentru a asigura un nivel înalt de protecție a copiilor împotriva riscurilor provocate de substanțele chimice din jucării, Directiva 2009/48/CE stabilește anumite cerințe în ceea ce privește substanțele chimice, cum ar fi cele clasificate ca fiind cancerigene, mutagene sau toxice pentru reproducere (CMR) în conformitate cu Regulamentul (CE) nr. 1272/2008 al Parlamentului European și al Consiliului (2), precum și în ceea ce privește parfumurile alergene și anumite elemente. În plus, Directiva 2009/48/CE conferă Comisiei competența de a adopta valori-limită specifice pentru substanțele chimice utilizate în jucăriile destinate copiilor cu vârste mai mici de 36 de luni, precum și în alte jucării destinate a fi introduse în cavitatea bucală, pentru a asigura o protecție adecvată în cazul jucăriilor care implică un grad ridicat de expunere. Adoptarea acestor valori-limită ia forma unui înscris în apendicele C la anexa II la Directiva 2009/48/CE.

               (2)

               Pentru o serie de substanțe chimice, valorile-limită aplicabile în prezent sunt fie prea ridicate, conform dovezilor științifice disponibile, fie inexistente. Pentru aceste substanțe ar trebui deci adoptate valori-limită specifice, luând în considerare cerințele de ambalare aplicabile produselor alimentare, precum și diferențele dintre jucării și materialele care intră în contact cu alimentele.

               (3)

               Cu scopul de a oferi consiliere Comisiei Europene în pregătirea propunerilor legislative și a inițiativelor politice din domeniul siguranței jucăriilor, Comisia a instituit Grupul de experți privind siguranța jucăriilor. Misiunea subgrupului „Substanțe chimice” este să ofere acest tip de consiliere în ceea ce privește substanțele chimice care pot fi utilizate în jucării.

               (4)

               Amestecul de 5-cloro-2-metilizotiazolin-3(2H)-onă (CMI) și de 2-metilizotiazolin-3(2H)-onă (MI), în proporție de 3:1 (număr CAS 55965-84-9) (3), precum și substanțele care compun acest amestec, și anume CMI (număr CAS 26172-55-4) și MI (număr CAS 2682-20-4), sunt utilizate ca agenți de conservare în soluțiile apoase pentru joacă (4), inclusiv în vopselele pentru activități de agrement, vopselele aplicabile cu degetele, vopselele pentru ferestre/sticlă, cleiuri și baloane de săpun (5).

               (5)

               În deliberările sale referitoare la amestecul de CMI și MI în proporție de 3:1, precum și la substanțele care compun acest amestec, și anume CMI și MI, subgrupul „Substanțe chimice” s-a bazat pe avizul emis în materie de către Comitetul științific pentru riscurile asupra sănătății și mediului (SCHER), în care se preciza că nu se recomandă utilizarea în jucării nici a amestecului de CMI și MI în proporție de 3:1, nici a substanțelor care compun acest amestec, și anume CMI și MI, din cauza unor reacții alergice de contact la aceste substanțe, observate în cazul produselor cosmetice (6). Subgrupul „Substanțe chimice” a luat, de asemenea, în considerare avizul emis în materie de către CSSC, care considera amestecul de CMI și MI în proporție de 3:1 ca fiind un alergen de contact extrem de puternic, conform datelor disponibile (7).

               (6)

               Conform Regulamentului (CE) nr. 1272/2008, amestecul de CMI și MI în proporție de 3:1 este clasificat ca sensibilizant pentru piele. CMI și MI, ca atare, nu sunt clasificate în regulamentul sus-menționat. În prezent, Directiva 2009/48/CE nu prevede nici valori-limită specifice pentru amestecul de CMI și MI în proporție de 3:1, sau pentru CMI și MI, ca atare, nici o valoare-limită generală pentru sensibilizanți.

               (7)

               În lumina celor de mai sus, în cadrul reuniunii sale din 15 februarie 2012, subgrupul „Substanțe chimice” a recomandat ca amestecul de CMI și MI în proporție de 3:1 să nu fie utilizat în jucării.

               (8)

               Conform Institutului Federal German pentru Evaluarea Riscurilor (Bundesinstitut für Risikobewertung, BfR) (8), valorile-limită pentru CMI și MI, substanțe puternic alergene, ar trebui stabilite la o concentrație considerată a proteja persoanele deja sensibilizate. Acesta este modul cel mai strict de limitare a alergenilor, deoarece în cazul persoanelor deja sensibilizate reacțiile alergice se declanșează chiar și la cele mai scăzute concentrații ale alergenilor. În conformitate cu avizul CSSC menționat anterior, această concentrație este de sub 2 mg/kg (9).

               (9)

               Potrivit BfR, supravegherea pieței permite cuantificarea în mod curent atât a CMI, până la 0,75 mg/kg, cât și a MI, până la 0,25 mg/kg (10) (limitele de cuantificare).

               (10)

               În lumina celor de mai sus, în cadrul reuniunii sale din 23 mai 2014, Grupul de experți privind siguranța jucăriilor a recomandat și limitarea utilizării CMI și MI, ca atare, prin respectarea limitelor de cuantificare fixate pentru aceste substanțe.

               (11)

               Deși, în ceea ce privește MI ca atare, utilizată în anumite materiale care intră în contact cu alimentele, există o limită de migrare specifică, ipotezele care stau la baza determinării acesteia sunt diferite de cele utilizate în cazul stabilirii conținutului-limită de MI din jucării. În ceea ce privește materialele care intră în contact cu alimentele, utilizările amestecurilor de CMI și MI în proporție de 3:1 și ale CMI ca atare nu sunt reglementate.

               (12)

               Având în vedere cele de mai sus, apendicele C din anexa II la Directiva 2009/48/CE ar trebui modificat, pentru a include conținuturi-limită pentru amestecurile de CMI și MI în proporție de 3:1 și pentru CMI și MI ca atare, în jucării.

               (13)

               Măsurile prevăzute în prezenta directivă sunt conforme cu avizul Comitetului instituit în temeiul articolului 47 din Directiva 2009/48/CE,

         ADOPTĂ PREZENTA DIRECTIVĂ:
   Articolul 1
   În Apendicele C din anexa II la Directiva 2009/48/CE se adaugă următoarele mențiuni:

                  Substanța

                  Nr. CAS

                  Valoare-limită

                  „o masă de reacție de: 5-cloro-2-metil-4-izotiazolin-3-onă [CE nr. 247-500-7] și 2-metil-2H-isotiazol-3-onă [CE nr. 220-239-6] (3:1)

                  55965-84-9

                  1 mg/kg (conținut-limită) în soluțiile apoase pentru joacă

                  5-cloro-2-metilizotiazolin-3(2H)-onă

                  26172-55-4

                  0,75 mg/kg (conținut-limită) în soluțiile apoase pentru joacă

                  2-metilizotiazolin-3(2H)-onă

                  2682-20-4

                  0,25 mg/kg (conținut-limită) în soluțiile apoase pentru joacă”

   Articolul 2
   (1)   Statele membre adoptă și publică, cel târziu până la 24 noiembrie 2017, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste dispoziții începând de la 24 noiembrie 2017.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 170, 30.6.2009, p. 1.

      (2)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (3)  Denumirile comerciale sunt Kathon, Acticide, Microcare etc., conform avizului Comitetului științific pentru siguranța consumatorilor (CSSC), Opinion on the mixture of 5-chloro-2-methylisothiazolin-3(2H)-one and 2-methylisothiazolin-3(2H)-one, aviz adoptat la 8 decembrie 2009, p. 6.

      (4)  Agenția pentru protecția mediului din Danemarca (2014) Survey and health assessment of preservatives in toys. Survey of chemical substances in consumer products nr. 124, 2014, tabelul 24 p. 56.

      (5)  Agenția pentru protecția mediului din Danemarca (2014) Survey and health assessment of preservatives in toys. Survey of chemical substances in consumer products nr. 124, 2014, pp. 38-39.

      (6)  Comitetul științific pentru riscurile asupra sănătății și mediului (SCHER), Avizul privind „CEN's response to the opinion of the CSTEE on the assessment of CEN report on the risk assessment of organic chemicals in toys”, adoptat la 29 mai 2007, p. 8 și tabelul 1 la p. 9.

      (7)  A se vedea avizul CSSC în nota de subsol 3, p. 35.

      (8)  Documentul de poziție al Institutului Federal German pentru Evaluarea Riscurilor (Bundesinstitut für Risikobewertung, BfR) din 24.9.2012, p. 4.

      (9)  A se vedea avizul CSSC în nota de subsol 3, p. 33.

      (10)  A se vedea nota de subsol 8.


title: Directiva 2005/13/CE a Comisiei din 21 februarie 2005 de modificare a Directivei 2000/25/CE a Parlamentului European și a Consiliului privind măsurile care trebuie luate împotriva emisiilor de gaze și de particule poluante provenind de la motoarele pentru tractoare agricole și forestiere și de modificare a anexei I la Directiva 2003/37/CE a Parlamentului European și a Consiliului privind omologarea de tip a tractoarelor agricole sau forestiere (Text cu relevanță pentru SEE)

text:
               13/Volumul 48

               RO

               Jurnalul Ofícial al Uniunii Europene

               244

         32005L0013

               L 055/35

               JURNALUL OFÍCIAL AL UNIUNII EUROPENE

      DIRECTIVA 2005/13/CE A COMISIEI

   din 21 februarie 2005
   de modificare a Directivei 2000/25/CE a Parlamentului European și a Consiliului privind măsurile care trebuie luate împotriva emisiilor de gaze și de particule poluante provenind de la motoarele pentru tractoare agricole și forestiere și de modificare a anexei I la Directiva 2003/37/CE a Parlamentului European și a Consiliului privind omologarea de tip a tractoarelor agricole sau forestiere
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/25/CE a Parlamentului European și a Consiliului din 22 mai 2000 privind măsurile care trebuie luate împotriva emisiilor de gaze și de particule poluante provenind de la motoarele pentru tractoare agricole și forestiere și de modificare a Directivei 74/150/CEE (1) a Consiliului, în special articolele 6 și 7,
   având în vedere Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (2) a Consiliului, în special articolul 19 alineatul (1) litera (a),
   întrucât:

               (1)

               Directiva 97/68/CE a Parlamentului European și a Consiliului din 16 decembrie 1997 de apropiere a legislațiilor statelor membre cu privire la măsurile împotriva emisiei de poluanți gazoși și de pulberi provenind de la motoarele cu combustie internă care urmează să fie instalate pe mașinile fără destinație rutieră (3), astfel cum a fost modificată prin Directiva 2004/26/CE, precizează cerințe mai riguroase pentru motoarele instalate pe mașinile fără destinație rutieră și introduce trei noi etape pentru limitele de emisie.

               (2)

               Directiva 2000/25/CE, care este una dintre directivele speciale din cadrul procedurii de omologare de tip din Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (4), trebuie corelată cu Directiva 97/68/CE, astfel cum a fost modificată prin Directiva 2004/26/CE, în special în ce privește introducerea mecanismului de flexibilitate prevăzut în aceasta din urmă.

               (3)

               Anexele I și II la Directiva 2000/25/CE trebuie adaptate, în special pentru a lua în considerare introducerea noilor limite de emisie pentru emisiile combinate de hidrocarburi și oxizi de azot prin Directiva 97/68/CE, astfel cum a fost modificată prin Directiva 2004/26/CE. Trebuie introduse noi modificări în aceste anexe pentru a asigura consecvența dintre dispozițiile privind documentele informative menționate în directivele 2000/25/CE, 97/68/CE și 2003/37/CE. În plus, anexa III la Directiva 2000/25/CE trebuie actualizată pentru a adăuga variantele de omologare de tip care vor fi recunoscute pentru etapele III A, III B și IV.

               (4)

               De asemenea, este necesar să se adapteze anexa I la Directiva 2003/37/CE pentru a asigura consecvența dintre dispozițiile privind fișele de informații menționate în directivele 2000/25/CE, 97/68/CE și 2003/37/CE. În special, trebuie eliminate diferențele de terminologie, în avantajul clarității.

               (5)

               Directivele 2000/25/CE și 2003/37/CE trebuie modificate în consecință.

               (6)

               Măsurile prevăzute de prezenta directivă sunt conforme cu avizul Comitetului instituit prin articolul 20 alineatul (1) din Directiva 2003/37/CE,

         ADOPTĂ PREZENTA DIRECTIVĂ:
   Articolul 1
   Directiva 2000/25/CE se modifică după cum urmează:

               1.

               La articolul 1 se adaugă următoarea liniuță:

                           „—

                           motor de rezervă înseamnă un motor nou construit care înlocuiește un motor dintr-un vehicul și care a fost livrat doar în acest scop;”.

               2.

               La articolul 3 se adaugă următorul alineat:
               „(3)   Motoarele de rezervă respectă valorile limită pe care motorul care urmează să fie înlocuit a trebuit să le îndeplinească atunci când a fost introdus inițial pe piață.
               Textul «MOTOR DE REZERVĂ» se atașează pe o etichetă pe motor sau se introduce în manualul proprietarului;”.

               3.

               Se introduce următorul articol 3a:
               „Articolul 3a
               Mecanismul de flexibilitate
               Prin derogare de la articolul 3 alineatele (1) și (2), statele membre prevăd că, la cererea constructorului de tractoare și sub rezerva acordării acordului de către autoritatea competentă, constructorul motorului poate, în perioada dintre două etape consecutive de valori limită, să introducă pe piață un număr limitat de motoare sau tractoare cu motoare care respectă numai valorile limită de emisie ale etapei imediat precedente etapei aplicabile în prezent, cu condiția îndeplinirii procedurii definite la anexa IV.”

               4.

               Articolul 4 se modifică după cum urmează:

                           (a)

                           la alineatul (2) se adaugă următoarele litere (c), (d) și (e):

                                       „(c)

                                       în etapa III A

                                                   —

                                                   de la 31 decembrie 2005, pentru motoarele din categoriile H, I și K [intervalul de putere astfel cum este definit la articolul 9 alineatul (3a) din Directiva 97/68/CE];

                                                   —

                                                   de la 31 decembrie 2006, pentru motoarele din categoria J [intervalul de putere astfel cum este definit la articolul 9 alineatul (3a) din Directiva 97/68/CE];

                                       (d)

                                       în etapa III B

                                                   —

                                                   de la 31 decembrie 2009, pentru motoarele din categoria L [intervalul de putere astfel cum este definit în articolul 9 alineatul (3c) din Directiva 97/68/CE];

                                                   —

                                                   de la 31 decembrie 2010, pentru motoarele din categoriile M și N [intervalul de putere astfel cum este definit în articolul 9 alineatul (3c) din Directiva 97/68/CE];

                                                   —

                                                   de la 31 decembrie 2011, pentru motoarele din categoria P [intervalul de putere astfel cum este definit în articolul 9 alineatul (3c) din Directiva 97/68/CE];

                                       (e)

                                       în etapa IV

                                                   —

                                                   de la 31 decembrie 2012, pentru motoarele din categoria Q [intervalul de putere astfel cum este definit în articolul 9 alineatul (3d) din Directiva 97/68/CE];

                                                   —

                                                   de la 30 septembrie 2013, pentru motoarele din categoria R [intervalul de putere astfel cum este definit în articolul 9 alineatul (3d) din Directiva 97/68/CE]”;

                           (b)

                           la alineatul (3) se adaugă următoarele liniuțe:

                                       „—

                                       de la 31 decembrie 2005, pentru motoarele din categoria H;

                                       —

                                       de la 31 decembrie 2006, pentru motoarele din categoria I;

                                       —

                                       de la 31 decembrie 2006, pentru motoarele din categoria K;

                                       —

                                       de la 31 decembrie 2007, pentru motoarele din categoria J;

                                       —

                                       de la 31 decembrie 2010, pentru motoarele din categoria L;

                                       —

                                       de la 31 decembrie 2011, pentru motoarele din categoria M;

                                       —

                                       de la 31 decembrie 2011, pentru motoarele din categoria N;

                                       —

                                       de la 31 decembrie 2012, pentru motoarele din categoria P;

                                       —

                                       de la 31 decembrie 2013, pentru motoarele din categoria Q;

                                       —

                                       de la 30 septembrie 2014, pentru motoarele din categoria R.”;

                           (c)

                           alineatul (5) se înlocuiește cu următorul text:
                           „(5)   Pentru motoarele din categoriile A-G, statele membre pot amâna datele prevăzute la alineatul (3) timp de doi ani în ceea ce privește motoarele a căror dată de producție este anterioară datei indicate. Statele respective pot acorda alte derogări în condițiile stabilite la articolul 10 din Directiva 97/68/CE.”;

                           (d)

                           se adaugă următoarele alineate (6), (7) și (8):
                           „(6)   Pentru motoarele din categoriile H-R, datele prevăzute la alineatul (3) se amână cu doi ani în ceea ce privește motoarele a căror dată de fabricație este anterioară datei indicate.
                           (7)   Pentru tipurile sau categoriile de motoare care respectă valorile limită definite în tabelul din secțiunile 4.1.2.4, 4.1.2.5 și 4.1.2.6 din anexa I la Directiva 97/68/CE înainte de datele prevăzute la alineatul (3) din prezentul articol, statele membre permit o etichetare și o marcare speciale pentru a arăta că echipamentele respective respectă valorile limită necesare înainte de datele prevăzute.
                           (8)   În conformitate cu procedura la care se face trimitere la articolul 20 alineatul (2) din Directiva 2003/37/CE, Comisia corelează valorile limită și datele etapelor IIIB și IV cu valorile limită și datele hotărâte ca urmare a procedurii de revizuire prevăzute la articolul 2 litera (b) din Directiva 2004/26/CE, în vederea necesităților de tractoare agricole și forestiere, și în special de tractoare din categoriile T2, T4.1 și C2.”

               5.

               Anexele I, II și III se modifică în conformitate cu anexa I la prezenta directivă.

               6.

               Se adaugă anexa IV, al cărei text este precizat în anexa II la prezenta directivă.

         Articolul 2
   Anexa I la Directiva 2003/37/CE se modifică în conformitate cu anexa III la prezenta directivă.
   Articolul 3
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive până la 31 decembrie 2005. Statele membre comunică de îndată Comisiei textul acestor dispoziții, precum și un tabel de corespondență dintre aceste dispoziții și prezenta directivă.
   Statele membre aplică aceste dispoziții de la 1 ianuarie 2006.
   Atunci când statele membre adoptă aceste dispoziții, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestor trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 21 februarie 2005.

            Pentru Comisie

         Günter VERHEUGEN

            Vicepreședinte

      (1)  JO L 173, 12.7.2000, p. 1, astfel cum a fost modificată prin Actul de aderare din 2003.

      (2)  JO L 171, 9.7.2003, p. 1, astfel cum a fost modificată ultima dată prin Directiva 2004/66/CE a Consiliului (JO L 168, 1.5.2004, p. 35).

      (3)  JO L 59, 27.2.1998, p. 1, astfel cum a fost modificată ultima dată prin Directiva 2004/26/CE (JO L 146, 30.4.2004, p. 1).

      (4)  JO L 84, 28.3.1974, p. 10, astfel cum a fost modificată ultima dată prin Regulamentul (CE) nr. 807/2003 (JO L 122, 16.5.2003, p. 36).
   ANEXA I
   Anexele I, II și III la Directiva 2000/25/CE se modifică după cum urmează:

               1.

               Anexa I se modifică după cum urmează:

                           (a)

                           Apendicele 1 se înlocuiește cu următorul text:

                              „Apendicele 1
                              Fișă de informații
                              privind omologarea CE de tip a unui tip de motor original folosit pentru un tractor ca unitate tehnică separată în ceea ce privește emisiile poluante

                                 ”

                           (b)

                           În apendicele 2, partea II, punctul 2.4 se înlocuiește cu următorul text:
                           „2.4   Rezultatele testărilor
                           Măsurate conform cerințelor Directivei 97/68/CE”

               2.

               Anexa II se modifică după cum urmează:

                           (a)

                           Apendicele 1 se modifică după cum urmează:

                                       (i)

                                       în partea 2, punctele 2.1.17 și 2.1.18 se înlocuiesc cu următorul text:

                                                   „2.1.17.

                                                   Sistem de admisie: depresiune maximă admisibilă la intrare, la regimul nominal al motorului și sub sarcină maximă: … kPa

                                                   2.1.18.

                                                   Sistem de eșapament: contrapresiune maximă admisibilă în regimul nominal al motorului și sub sarcină maximă: … kPa”;

                                       (ii)

                                       se adaugă următorul text:
                                       „2.6.   Configurarea conectorilor

                                                   2.6.1.

                                                   Poziția, mărimea și numărul”;

                           (b)

                           În apendicele 2 partea 2, punctul 2.2.4 se înlocuiește cu următorul text:
                           „2.2.4.   Rezultatele testărilor
                           Măsurate conform cerințelor Directivei 97/68/CE”

               3.

               Anexa III se înlocuiește cu următorul text:

                  „ANEXA III
                  RECUNOAȘTEREA VARIANTELOR DE OMOLOGARE DE TIP

                              1.

                              În faza I, următoarele certificate de omologare de tip sunt recunoscute ca echivalente pentru motoarele din categoriile A, B și C, astfel cum sunt definite în Directiva 97/68/CE:

                                          1.1.

                                          Certificatele de omologare de tip eliberate în conformitate cu Directiva 97/68/CE;

                                          1.2.

                                          Certificatele de omologare de tip eliberate în conformitate cu Directiva 88/77/CEE, ce respectă dispozițiile prevăzute pentru faza A și B privind articolul 2 și anexa I punctul 6.2.1 din Directiva 88/77/CEE, astfel cum a fost modificată prin Directiva 91/542/CEE, sau din seria de modificări corrigenda I/2 din Regulamentul nr. 49.02 al CEE-ONU;

                                          1.3.

                                          Certificatele de omologare de tip eliberate în conformitate cu Regulamentul nr. 96 al CEE-ONU.

                              2.

                              Pentru faza II, următoarele certificate de omologare de tip sunt recunoscute ca echivalente:

                                          2.1.

                                          Certificatele de omologare de tip eliberate în conformitate cu Directiva 97/68/CE, faza II, pentru motoarele din categoriile D, E, F și G;

                                          2.2.

                                          Certificatele de omologare de tip eliberate în conformitate cu Directiva 88/77/CEE, astfel cum a fost modificată prin Directiva 99/96/CE ce respectă fazele A, B1, B2 sau C prevăzute la articolul 2 și punctul 6.2.1 din anexa I;

                                          2.3.

                                          Seria de modificări din Regulamentul nr. 49.03 al CEE-ONU;

                                          2.4.

                                          Omologări din faza B eliberate în conformitate cu alineatul (5).2.1 din seria de modificări 01 a Regulamentului nr. 96 al CEE-ONU.

                              3.

                              Pentru faza III A următoarele certificate de omologare de tip sunt recunoscute ca echivalente:
                              certificatele de omologare de tip eliberate în conformitate cu Directiva 97/68/CE, faza III A pentru motoarele din categoriile H, I, J și K.

                              4.

                              Pentru faza III B următoarele certificate de omologare de tip sunt recunoscute ca echivalente:
                              certificatele de omologare de tip eliberate în conformitate cu Directiva 97/68/CE, faza III B pentru motoarele din categoriile L, M, N și P.

                              5.

                              Pentru faza IV următoarele certificate de omologare de tip sunt recunoscute ca echivalente:
                              certificatele de omologare de tip eliberate în conformitate cu Directiva 97/68/CE, faza IV pentru motoarele din categoriile Q și R.”

         ANEXA II
   La Directiva 2000/25/CE se adaugă următoarea anexă IV:

         „ANEXA IV
         DISPOZIȚII PENTRU TRACTOARE ȘI MOTOARE INTRODUSE PE PIAȚĂ ÎN CADRUL MECANISMULUI DE FLEXIBILITATE STABILIT ÎN ARTICOLUL 3A
         1.   ACȚIUNI ÎNTREPRINSE DE CĂTRE CONSTRUCTORII DE MOTOARE ȘI TRACTOARE
         1.1.   Un constructor de tractoare care dorește să folosească mecanismul de flexibilitate va cere aprobarea autorității de omologare pentru a plasa sau pentru a i se livra de la furnizorii săi de motoare, în perioada dintre două faze de emisii, cantitățile de motoare descrise la punctele 1.2 și 1.3 care nu respectă valorile limită curente de emisie, dar sunt omologate pentru faza anterioară cea mai apropiată de limite de emisie.
         1.2.   Numărul de motoare introduse pe piață în cadrul mecanismului de flexibilitate nu va depăși, pentru fiecare categorie de motoare, 20 % din vânzările anuale ale constructorului de tractoare cu motoare din această categorie de motoare (calculată ca medie a vânzărilor din ultimii 5 ani de pe piața UE). În cazul în care un constructor de tractoare a pus în vânzare tractoare pe piața UE pe o perioadă mai scurtă de cinci ani, media se va calcula pe baza perioadei în care constructorul de tractoare a pus în vânzare tractoare pe piața UE.
         1.3.   Ca opțiune alternativă la punctul 1.2, constructorul de tractoare poate cere aprobarea de la furnizorii săi de motoare să pună pe piață un număr fix de motoare în cadrul mecanismului de flexibilitate. Numărul de motoare din fiecare categorie de motoare nu va depăși următoarele valori:

                     Categoria de motoare

                     Numărul de motoare

                     19-37 kW

                     200

                     37-75 kW

                     150

                     75-130 kW

                     100

                     130-560 kW

                     50

               1.4.   Constructorul de tractoare va include în solicitarea sa către autoritatea de omologare următoarele informații:

                     (a)

                     un model de etichetă care urmează să fie aplicată fiecărui tractor în care se va monta un motor introdus pe piață în cadrul mecanismului de flexibilitate. Aceste etichete vor purta următorul text: «TRACTOR NR… (numărul de ordine al tractorului) DIN… (numărul total de tractoare din clasa respectivă de putere) CU MOTORUL NR.… CU OMOLOGAREA DE TIP (Directiva 2000/25/CE) NR…» și

                     (b)

                     un model de etichetă suplimentară care urmează să fie aplicată pe motor având textul menționat la punctul 2.2 din prezenta anexă.

               1.5.   Constructorul de tractoare va furniza autorității de omologare orice informație în legătură cu punerea în aplicare a mecanismului de flexibilitate pe care autoritatea de omologare o poate considera necesară pentru a lua o decizie.
         1.6.   Constructorul de tractoare va prezenta la fiecare șase luni un raport autorităților de omologare din fiecare stat membru în care este introdus pe piață tractorul sau motorul, cu privire la punerea în aplicare a mecanismelor de flexibilitate pe care le folosește. Raportul va cuprinde date cumulate privind numărul de motoare și de tractoare introduse pe piață în cadrul mecanismului de flexibilitate, numărul de serie al motorului și al tractorului și statul membru în care tractorul a fost pus în funcțiune. Această procedură se continuă atâta timp cât mecanismul de flexibilitate este încă în desfășurare.
         2.   ACȚIUNI ÎNTREPRINSE DE CĂTRE CONSTRUCTORUL MOTORULUI
         2.1.   Un constructor de motoare poate furniza motoare unui constructor de tractoare în cadrul unui mecanism de flexibilitate aprobat în conformitate cu partea 1 a prezentei anexe.
         2.2.   Constructorul de motoare trebuie să aplice pe aceste motoare o etichetă cu următorul text:

            «Motor introdus pe piață în cadrul mecanismului de flexibilitate».

         3.   ACȚIUNI ÎNTREPRINSE DE CĂTRE AUTORITATEA DE OMOLOGARE
         Autoritatea de omologare va evalua conținutul solicitării mecanismului de flexibilitate și al documentelor anexate. Ca urmare, va informa constructorul de tractoare în legătură cu decizia sa privind acordul pentru utilizarea sau neutilizarea mecanismului de flexibilitate.”

   ANEXA III
   În anexa I la Directiva 2003/37/CE Model A, partea 3 „Motorul” se înlocuiește cu următorul text:


title: Directiva 2001/64/CE a Consiliului din 31 august 2001 de modificare a Directivei 66/401/CEE privind comercializarea semințelor de plante furajere și a Directivei 66/402/CEE privind comercializarea semințelor de cereale

text:
                  03/Volumul 39

                  RO

                  Jurnalul Ofícial al Uniunii Europene

                  57

            32001L0064

                  L 234/60

                  JURNALUL OFÍCIAL AL UNIUNII EUROPENE

            DIRECTIVA 2001/64/CE A CONSILIULUI
      din 31 august 2001
      de modificare a Directivei 66/401/CEE privind comercializarea semințelor de plante furajere și a Directivei 66/402/CEE privind comercializarea semințelor de cereale
      CONSILIUL UNIUNII EUROPENE,
      având în vedere Tratatul de instituire a Comunității Europene, în special articolul 37,
      având în vedere propunerea Comisiei (1),
      având în vedere avizul Parlamentului European (2),
      având în vedere avizul Comitetului Economic și Social (3),
      întrucât:

                  (1)

                  Din motivele prezentate mai jos, Directiva 66/401/CEE a Consiliului din 14 iunie 1966 privind comercializarea semințelor de plante furajere (4) și Directiva 66/402/CEE a Consiliului din 14 iunie 1966 privind comercializarea semințelor de cereale (5) trebuie modificate.

                  (2)

                  Conform Deciziei 94/650/CE a Comisiei (6), s-a organizat un experiment temporar în condiții specificate, pentru a evalua dacă comercializarea de semințe în vrac către consumatorul final nu are consecințe negative asupra calității semințelor față de nivelul de calitate obținut în cadrul sistemului actual prevăzut de Directivele 66/401/CEE și 66/402/CEE.

                  (3)

                  Ca urmare a acestui experiment temporar, trebuie autorizată permanent comercializarea de semințe în vrac către consumatorul final, sub rezerva respectării unor condiții speciale, iar Directivele 66/401/CEE și 66/402/CEE trebuie modificate în consecință.

                  (4)

                  Trebuie adoptate măsurile necesare punerii în aplicare a Directivelor 66/401/CEE și 66/402/CEE în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a atribuțiilor de punere în aplicare conferite Comisiei (7),

            ADOPTĂ PREZENTA DIRECTIVĂ:
      Articolul 1
      Directiva 66/401/CEE se modifică după cum urmează:

                  1.

                  Se inserează următorul articol:
                  „Articolul 10d
                  (1)   Prin derogare de la articolele 8, 9 și 10, statele membre pot să prevadă o simplificare a dispozițiilor privind sistemele de închidere și marcajul ambalajelor în cazul comercializării în vrac de semințe din categoria «semințe certificate» către consumatorul final.
                  (2)   Condițiile de aplicare a derogării prevăzute în alineatul (1) se determină conform procedurii prevăzute în articolul 21 alineatul (2).
                  Până la adoptarea acestor măsuri, se aplică condițiile stabilite în articolul 2 din Decizia Comisiei 94/650/CE (*).

                     (*)  JO L 252, 28.9.1994, p. 15. Decizie astfel cum a fost modificată ultima dată prin Decizia 2000/441/CE a Comisiei (JO L 176, 15.7.2000, p. 50).”"

                  2.

                  Articolul 21 se înlocuiește cu următorul text:
                  „Articolul 21
                  (1)   Comisia este asistată de Comitetul permanent pentru semințe și material săditor pentru agricultură, horticultură și silvicultură (denumit în continuare «comitet»), instituit prin articolul 1 din Decizia 66/399/CEE a Consiliului.
                  (2)   În cazul în care se face trimitere la prezentul alineat, se aplică articolele 4 și 7 din Decizia 1999/468/CE a Consiliului din 28 iunie 1999 de stabilire a procedurilor de exercitare a atribuțiilor de punere în aplicare conferite Comisiei (**).
                  Perioada prevăzută în articolul 4 alineatul (3) din Decizia 1999/468/CE se stabilește la o lună.
                  (3)   Comitetul își stabilește regulamentul de procedură.

                     (**)  JO L 184, 17.7.1999, p. 23.”"

            Articolul 2
      Directiva 66/402/CEE se modifică după cum urmează:

                  1.

                  Se inserează următorul articol:
                  „Articolul 10a
                  (1)   Prin derogare de la articolele 8, 9 și 10, statele membre pot să prevadă o simplificare a dispozițiilor privind sistemele de închidere și marcajul ambalajelor în cazul comercializării în vrac de semințe din categoria «semințe certificate» către consumatorul final.
                  (2)   Condițiile de aplicare a derogării prevăzute în alineatul (1) se determină conform procedurii prevăzute în articolul 21 alineatul (2).
                  Până la adoptarea acestor măsuri, se aplică condițiile stabilite în articolul 2 din Decizia Comisiei 94/650/CE (***).

                     (***)  JO L 252, 28.9.1994, p. 15. Decizie astfel cum a fost modificată ultima dată prin Decizia Comisiei 2000/441/CE (JO L 176, 15.7.2000, p. 50).”"

                  2.

                  Articolul 21 se înlocuiește cu următorul text:
                  „Articolul 21
                  (1)   Comisia este asistată de Comitetul permanent pentru semințe și material săditor pentru agricultură, horticultură și silvicultură, instituit prin articolul 1 din Decizia 66/399/CEE (denumit în continuare «Comitet»).
                  (2)   În cazul în care se face trimitere la prezentul alineat, se aplică articolele 4 și 7 din Decizia 1999/468/CE a Consiliului din 28 iunie 1999 de stabilire a procedurilor de exercitare a atribuțiilor de punere în aplicare conferite Comisiei (****).
                  Perioada prevăzută în articolul 4 alineatul (3) din Decizia 1999/468/CE se stabilește la o lună.
                  (3)   Comitetul își stabilește regulamentul de procedură.

                     (****)  JO L 184, 17.7.1999, p. 23.”"

            Articolul 3
      (1)   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 1 martie 2002. Statele membre informează imediat Comisia cu privire la aceasta.
      Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
      (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
      Articolul 4
      Prezenta directivă intră în vigoare în ziua publicării în Jurnalul Oficial al Comunităților Europene.
      Articolul 5
      Prezenta directivă se adresează statelor membre.

         Adoptată la Bruxelles, 31 august 2001.

               Pentru Comisie

               Președintele

            L. MICHEL

         (1)  JO C 213 E, 31.7.2001.

         (2)  Avizul Parlamentului European, prezentat la 4 iulie 2001.

         (3)  Avizul Comitetului Economic și Social, prezentat la 11 iulie 2001.

         (4)  JO 125, 11.7.1966, p. 2298/66. Directivă astfel cum a fost modificată ultima dată prin Directiva 98/96/CE (JO L 25, 1.2.1999, p. 27).

         (5)  JO 125, 11.7.1966, p. 2309/66. Directivă astfel cum a fost modificată ultima dată prin Directiva 1999/54/CE a Comisiei (JO L 142, 5.6.1999, p. 30.

         (6)  JO L 252, 28.9.1994, p. 15. Decizie astfel cum a fost modificată ultima dată prin Decizia 2000/441/CE a Comisiei (JO L 176, 15.7.2000, p. 50).

         (7)  JO L 184, 17.7.1999, p. 23.